b"\n_START_ARTICLE_\nCriptograma\n_START_PARAGRAPH_\nUn  criptograma  \xc3\xa9s un missatge xifrat del que el significat resulta inintel\xc2\xb7ligible fins que \xc3\xa9s desxifrat. Generalment, el contingut del missatge intel\xc2\xb7ligible \xc3\xa9s modificat seguint un determinat patr\xc3\xb3, de manera que nom\xc3\xa9s \xc3\xa9s possible comprendre el significat original despr\xc3\xa9s de con\xc3\xa8ixer el patr\xc3\xb3 seguit en el xifrat._NEWLINE_En general, el xifrat utilitzat per xifrar el text \xc3\xa9s prou simple perqu\xc3\xa8 el fitxer es pugui resoldre manualment. El xifrat m\xc3\xa9s utilitzat en aquests casos \xc3\xa9s l'anomenat xifratge per substituci\xc3\xb3, en el qual cada lletra \xc3\xa9s substitu\xc3\xafda per una de diferent o per un nombre. Per resoldre el criptograma, s'ha de recuperar l'alfabet original utilitzat._NEWLINE_En els seus inicis va ser concebut per a aplicacions m\xc3\xa9s serioses, per\xc3\xb2 en l'actualitat \xc3\xa9s utilitzat en general com a entreteniment en revistes i diaris._NEWLINE_Tamb\xc3\xa9 es poden crear criptogrames utilitzant altres m\xc3\xa8todes de xifrat cl\xc3\xa0ssic. Per exemple, el llibre de xifrat, on un llibre o article \xc3\xa9s utilitzat per xifrar un missatge.\n_START_SECTION_\nResoluci\xc3\xb3\n_START_PARAGRAPH_\nEls criptogrames basats en el xifrat per substituci\xc3\xb3, comunament, poden resoldre's mitjan\xc3\xa7ant l'an\xc3\xa0lisi de freq\xc3\xbc\xc3\xa8ncies i mitjan\xc3\xa7ant el reconeixement de patrons de lletres en les paraules xifrades.\n_START_SECTION_\nCriptogrames famosos\n_START_PARAGRAPH_\nUn criptograma fam\xc3\xb3s apareix en el conte L'escarabat d'or de l'escriptor estatunidenc Edgar Allan Poe el 1843. Un altre criptograma de renom \xc3\xa9s el de la novel\xc2\xb7la Voyage au centre de la Terre de l'escriptor de nacionalitat francesa Jules Verne."